b'\n_START_ARTICLE_\nPavilioanele Familiei Regale a Rom\xc3\xa2niei\n_START_SECTION_\nFunc\xc8\x9bia Pavilionului Regal\n_START_PARAGRAPH_\nFunc\xc8\x9bia pavilionului regal este aceea de a desemna, \xc3\xaen fiecare moment, cl\xc4\x83direa (re\xc8\x99edin\xc8\x9ba) sau vehiculul \xc3\xaen care se g\xc4\x83se\xc8\x99te Suveranul sau principele.\n_START_SECTION_\nProtocolul Pavilionului Regal\n_START_PARAGRAPH_\nPe acoperi\xc8\x99ul fiec\xc4\x83rei re\xc8\x99edin\xc8\x9be regale se afl\xc4\x83 un catarg pentru drapele. Conform uzan\xc8\x9belor de protocol regal, pe acest catarg trebuie arborat, \xc3\xaen fiecare moment, pavilionul personal al Regelui, atunci c\xc3\xa2nd Suveranul se afl\xc4\x83 \xc3\xaen re\xc8\x99edin\xc8\x9b\xc4\x83 (sau cel al membrului Familiei Regale cu rangul cel mai \xc3\xaenalt care este prezent, \xc3\xaen ordinea de prec\xc4\x83dere). Pavilionul este imediat cobor\xc3\xa2t atunci c\xc3\xa2nd Regele p\xc4\x83r\xc4\x83se\xc8\x99te re\xc8\x99edin\xc8\x9ba. Dac\xc4\x83 nici un membru al Familiei Regale nu se afl\xc4\x83 \xc3\xaen Palat, pe catarg flutur\xc4\x83 drapelul na\xc8\x9bional al Rom\xc3\xa2niei.'